Christianus Hugenius
Christianus Hugenius Res apud Vicidata repertae: Nativitas: 14 Aprilis 1629; Haga Obitus: 8 Iulii 1695; Haga Patria: Res Publica Coniunctarum Provinciarum Familia Genitores: Constantijn Huygens; Suzanna van Baerle Coniunx: no value Memoria Sepultura: Grote of Sint-Jacobskerk Christianus Hugenius (natus Christiaan Huygens Hagae die 14 Aprilis 1629, Constantino Hugenio patre; mortuus ibidem die 8 Iulii 1695), fuit physicus, mathematicus, astronomus, et inventor Batavus, qui unus e maximis scientiae peritis maiorque homo in revolutione scientifica late aestimatur. Alma mater sua Academia Lugduno-Batava deinde Universitas Andegavensis fuit. In rebus physicis, fundamenta disciplinarum opticae mechanicaeque iecit, cum astronomus plerumque studiis anulorum Saturni Titanisque eius lunae repertae innotesceret. Inventor designationem telescopii meliorem fecit, lente oculari Hugeniano ficto. Eius autem inventio maximi momenti est horologium pendulare, anno 1656 excogitatum, horologium paene trecentos annos accuratissimum. Quia primus formulas mathematicas ad leges physicae describendas adhibuit, appellatus est primus physicus theoreticus et conditor physicae mathematicae. Lumen ex undis consistere proposuit. Propagationem undarum per undulis sphaericalibus docuit in suo principio Hugeniano. Anno 1665 Saturni anulos et Titanem satellitem invenit, quorum illos anno insequenti didicit ex lapidibus compositos esse. Hortato Blasio Pascale, Hugenius librum de theoria probabilitatis scripsit, annoque 1657 in lucem dedit. Anno 1658 librum nomine Horologium in usum navigatorum penduli protulit. Anno 1663 electus est sodalis Regalis Societatis. Item anno 1666 locum apud Regiam Academiam Parisinam adeptus est.